PRIENŲ RAJONO SAVIVALDYBĖS TARYBA

SPRENDIMAS

DĖL ILGALAIKĖS PASKOLOS ĖMIMO INVESTICIJŲ PROJEKTAMS

FINANSUOTI

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu ir atsižvelgdama į Prienų rajono savivaldybės kontrolės ir audito tarnybos 2024 m. birželio 14 d. išvadą dėl ilgalaikės paskolos Nr. 01-27, Prienų rajono savivaldybės taryba nusprendžia:

1. Imti 1 249 979,61 Eur (vieno milijono dviejų šimtų keturiasdešimt devynių tūkstančių devynių šimtų septyniasdešimt devynių eurų 61 ct) ilgalaikę paskolą Prienų rajono savivaldybės administracijos vykdomiems investicijų projektams „Prienų lopšelio-darželio „Gintarėlis“ modernizavimas“ ir „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ finansuoti.

2. Įpareigoti Prienų rajono savivaldybės administracijos direktorių pasirašyti ilgalaikės paskolos sutartį, galimus jos pakeitimus ir kitus dokumentus, susijusius su šia sutartimi.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras